**คู่มือสำหรับประชาชน** : การขอต่ออายุใบอนุญาตประกอบกิจการรับทำการเก็บและขนมูลฝอยติดเชื้อ

**หน่วยงานที่รับผิดชอบ** : เทศบาลตำบลเมืองจันทร์ อำเภอเมืองจันทร์ จังหวัดศรีสะเกษ

**กระทรวง** : กระทรวงมหาดไทย

**1. ชื่อกระบวนงาน** : การขอต่ออายุใบอนุญาตประกอบกิจการรับทำการเก็บและขนมูลฝอยติดเชื้อ

**2. หน่วยงานเจ้าของกระบวนงาน** : เทศบาลตำบลเมืองจันทร์

**3. ประเภทของงานบริการ** : กระบวนงานบริการที่ให้บริการในส่วนภูมิภาคและส่วนท้องถิ่น

 (กระบวนงานบริการที่เบ็ดเสร็จในหน่วยเดียว)

**4. หมวดหมู่ของงานบริการ** : อนุญาต/ออกใบอนุญาต/รับรอง

**5. กฎหมายที่ให้อำนาจการอนุญาต หรือที่เกี่ยวข้อง** :

 1) พระราชบัญญัติการสาธารณสุข พ.ศ. 2535 และที่แก้ไขเพิ่มเติม พ.ศ. 2550

 2) พระราชบัญญัติควบคุมอาคาร พ.ศ. 2522

 3) กฎกระทรวงว่าด้วยการกำจัดมูลฝอยติดเชื้อ พ.ศ. 2545

**6. ระดับผลกระทบ** : บริการทั่วไป

**7. พื้นที่ให้บริการ** : เขตพื้นที่ตำบลเมืองจันทร์

**8. กฎหมายข้อบังคับ/ข้อตกลงที่กำหนดระยะเวลา** พระราชบัญญัติการสาธารณสุข พ.ศ. 2535

 **ระยะเวลาที่กำหนดตามกฎหมาย/ข้อกำหนดฯ** 30 วัน

**9. ข้อมูลสถิติ**

 จำนวนเฉลี่ยต่อเดือน 0

 จำนวนคำขอที่มากที่สุด 0

 จำนวนคำขอที่น้อยที่สุด 0

**10. ชื่ออ้างอิงของคู่มือประชาชน** การขอต่ออายุใบอนุญาตประกอบกิจการรับทำการเก็บและขนมูลฝอยติดเชื้อ

**11. ช่องทางการให้บริการ**

 สถานที่ให้บริการเทศบาลตำบลเมืองจันทร์ โทรศัพท์ 0 4596 0343

 เว็ปไซต์ : [**www.muangchan.go.th**](http://www.muangchan.go.th)

 เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08.30 – 16.30 น.

 (มีพักเที่ยง)

**12. หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

 1. หลักเกณฑ์ วิธีการ

 ผู้ใดประสงค์ขอต่ออายุใบอนุญาตประกอบกิจการรับทำการเก็บและขนมูลฝอยติดเชื้อ โดยทำเป็นธุรกิจหรือได้รับประโยชน์ตอบแทนด้วยการคิดค่าบริการ จะต้องยื่นขอต่ออายุใบอนุญาตต่อเจ้าพนักงานท้องถิ่นหรือเจ้าหน้าที่ที่รับผิดชอบภายใน...ระบุ...วันก่อนใบอนุญาตสิ้นอายุ (ใบอนุญาตมีอายุ 1 ปีนับแต่วันที่ออกใบอนุญาต) เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะมีคำสั่งไม่ต่ออายุใบอนุญาตและหากผู้ขอต่ออายุใบอนุญาตไม่ได้มายื่นคำขอต่ออายุใบอนุญาตก่อนวันใบอนุญาตสิ้นสุดแล้วต้องดำเนินการขออนุญาตใหม่เสมือนเป็นผู้ขออนุญาตรายใหม่

ทั้งนี้หากมายื่นขอต่ออายุใบอนุญาตแล้วแต่ไม่ชำระค่าธรรมเนียมตามอัตราและระยะเวลาที่กำหนดจะต้องเสียค่าปรับเพิ่มขึ้นอีกร้อยละ 20 ของจำนวนเงินที่ค้างชำระและกรณีที่ผู้ประกอบการค้างชำระค่าธรรมเนียมติดต่อกันเกินกว่า 2 ครั้งเจ้าพนักงานท้องถิ่นมีอำนาจสั่งให้ผู้นั้นหยุดการดำเนินการไว้ได้จนกว่าจะเสียค่าธรรมเนียมและค่าปรับจนครบจำนวน

 2. เงื่อนไขในการยื่นคำขอ ( ตามที่ระบุไว้ในข้อกำหนดของท้องถิ่น )

 1) ผู้ประกอบกิจการที่ประสงค์ขอรับใบอนุญาตต้องไม่มีประวัติถูกดำเนินคดีด้านการจัดการมูลฝอยที่ไม่ถูกสุขลักษณะ

 2) ผู้ประกอบการต้องยื่นเอกสารที่ถูกต้องและครบถ้วน

 3) หลักเกณฑ์ด้านคุณสมบัติของผู้ประกอบกิจการ ด้านยานพาหนะขนมูลฝอย ด้านผู้ขับขี่ และผู้ปฏิบัติงานประจำยานพาหนะ ด้านสุขลักษณะวิธีการเก็บมูลฝอยติดเชื้อต้องถูกต้องตามหลักเกณฑ์และวิธีการควบคุมกำกับการขนส่งเพื่อป้องกันการลักลอบทิ้งมูลฝอยให้ถูกต้องตามหลักเกณฑ์ (ตามข้อกำหนดของท้องถิ่น)

 4) .....ระบุเพิ่มเติมตามหลักเกณฑ์ วิธีการ และเงื่อนไขการขอและการออกใบอนุญาต และตามแบบที่ราชการส่วนท้องถิ่นกำหนดไว้ในข้อกำหนดของท้องถิ่น.....

 หมายเหตุ : ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ได้รับเอกสารครบถ้วนตามที่ระบุไว้ในคู่มือประชาชนเรียบร้อยแล้วและแจ้งผลการพิจารณาภายใน 7 วันนับแต่วันพิจารณาแล้วเสร็จ

**13. ขั้นตอน ระยะเวลา และส่วนงานที่รับผิดชอบ**

|  |  |  |  |  |  |
| --- | --- | --- | --- | --- | --- |
| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน/****หน่วยงานที่รับผิดชอบ** | **หมายเหตุ** |
| 1 | การตรวจสอบเอกสาร |  ผู้ขอรับใบอนุญาตยื่นคำขอต่ออายุใบอนุญาตประกอบกิจการรับทำการเก็บและขนมูลฝอยติดเชื้อพร้อมหลักฐานที่ท้องถิ่นกำหนด | 15 นาที | เทศบาลตำบลเมืองจันทร์ |  |
| 2 | การตรวจสอบเอกสาร |  เจ้าหน้าที่ตรวจสอบความถูกต้องของคำขอ และความครบถ้วนของเอกสารหลักฐานทันที กรณี*ไม่ถูกต้อง*/ครบถ้วนเจ้าหน้าที่แจ้งต่อผู้ยื่นคำขอให้แก้ไข/เพิ่มเติมเพื่อดำเนินการหากไม่สามารถดำเนินการได้ในขณะนั้น ให้จัดทำบันทึกความบกพร่องและรายการเอกสารหรือหลักฐานยื่นเพิ่มเติมภายในระยะเวลาที่กำหนด โดยให้เจ้าหน้าที่และผู้ยื่นคำขอลงนามไว้ในบันทึกนั้นด้วย | 1 ชั่วโมง | เทศบาลตำบลเมืองจันทร์ | หากผู้ขอใบอนุญาตไม่แก้ไขคำขอหรือไม่ส่งเอกสารเพิ่มเติมให้ครบถ้วน ตามที่กำหนดในแบบบันทึกความบกพร่องให้เจ้าหน้าที่ส่งคืนคำขอและเอกสาร พร้อมแจ้งเป็นหนังสือถึงเหตุแห่งการคืนด้วย และแจ้งสิทธิในการอุทธรณ์ (อุทธรณ์จาม พ.ร.บ.วิธีปฏิบัติราชการทางการปกครอง พ.ศ. 2539  |
| 3 | การพิจารณา | เจ้าหน้าที่ตรวจด้านสุขลักษณะ กรณี*ถูกต้อง*ตามหลักเกณฑ์ด้านสุขลักษณะ เสนอพิจารณาออกใบอนุญาต | 20 วัน  | เทศบาลตำบลเมืองจันทร์ | กฎหมายกำหนดภายใน 30 วัน นับแต่วันที่เอกสารถูกต้องและครบถ้วน  |

|  |  |  |  |  |  |
| --- | --- | --- | --- | --- | --- |
| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน/****หน่วยงานที่รับผิดชอบ** | **หมายเหตุ** |
|  |  | กรณี*ไม่ถูกต้อง*ตามหลักเกณฑ์ด้านสุขลักษณะ แนะนำให้ปรับปรุงแก้ไขด้านสุขลักษณะ |  |  | (ตาม พ.ร.บ.การสาธารณสุข พ.ศ. 2535 มาตรา 56 และ พ.ร.บ. วิธีปฏิบัติทางการปกครอง (ฉบับที่ 2 )พ.ศ. 2557) |
| 4 | การแจ้งผล การพิจารณา | การแจ้งคำสั่งออกใบอนุญาต/คำสั่งไม่อนุญาต 1.กรณีอนุญาต มีหนังสือแจ้งการอนุญาตแก่ผู้ขออนุญาตทราบเพื่อมารับใบอนุญาตภายในระยะเวลาที่ท้องถิ่นกำหนด หากพ้นกำหนดถือว่าไม่ประสงค์จะรับใบอนุญาต เว้นแต่จะมีเหตุหรือข้อแก้ตัวอันสมควร 2.กรณีไม่อนุญาตให้ต่ออายุใบอนุญาต แจ้งคำสั่งไม่อนุญาตต่ออายุใบอนุญาตประกอบกิจการรับทำการเก็บและขนมูลฝอยติดเชื้อแก่ผู้ขอต่ออายุใบอนุญาตทราบ พร้อมแจ้งสิทธิในการอุทธรณ์ | 8 วัน | เทศบาลตำบลเมืองจันทร์ | ในกรณีที่เจ้าพนักงานท้องถิ่น ไม่อาจออกใบอนุญาตหรือยังไม่อาจมีคำสั่งไม่อนุญาตได้ภายใน 30 วัน นับแต่วันที่เอกสารถูกต้องและครบถ้วน ให้ขยายเวลาออกไปได้อีกไม่เกิน 2 ครั้งๆละไม่เกิน 15 วัน และแจ้งให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ทั้งนี้หากเจ้าพนักงานท้องถิ่นพิจารณายังไม่แล้วเสร็จให้แจ้งเป็นหนังสือให้ผู้ยื่นคำขอทราบถึงเหตุแห่งความล่าช้าทุก 7 วันจนกว่าจะพิจารณาแล้วเสร็จพร้อมสำเนาแจ้ง ก.พ.ร. |
| 5 | - |  ชำระค่าธรรมเนียม (กรณีมีคำสั่งอนุญาตต่ออายุใบอนุญาต) แจ้งให้ผู้ขออนุญาตมาชำระค่าธรรมเนียมตามอัตราและระยะเวลาที่ท้องถิ่นกำหนด | 1 – 5 วัน | เทศบาลตำบลเมืองจันทร์ | กรณีไม่ชำระตามระยะเวลาที่กำหนดจะต้องเสียค่าปรับเพิ่มขึ้นอีกร้อยละ 20 ของจำนวนเงินที่ค้างชำระ |

ระยะเวลาดำเนินการรวม 30 วัน

**14. งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว**

 ยังไม่ผ่านการดำเนินการลดขั้นตอน

**15. รายการเอกสารหลักฐานประกอบการยื่นคำขอ**

 15.1) เอกสารยืนยันตัวตนที่ออกโดยหน่วยงานภาครัฐ

|  |  |  |  |  |  |  |
| --- | --- | --- | --- | --- | --- | --- |
| **ที่** | **รายการเอกสารยืนยันตัวตน** | **หน่วยงานภาครัฐ****ผู้ออกเอกสาร** | **จำนวนเอกสาร****ฉบับจริง** | **จำนวนเอกสารสำเนา** | **หน่วยนับเอกสาร** | **หมายเหตุ** |
| 1 | บัตรประจำตัวประชาชน | - | 1 | 0 | ฉบับ | - |
| 2 | ทะเบียนบ้าน | - | 1 | 0 | ฉบับ |  |

 15.2) เอกสารอื่น ๆ สำหรับยื่นเพิ่มเติม

|  |  |  |  |  |  |  |
| --- | --- | --- | --- | --- | --- | --- |
| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร****ฉบับจริง** | **จำนวนเอกสารสำเนา** | **หน่วยนับเอกสาร** | **หมายเหตุ** |
| 1 | สำเนาใบอนุญาตตามกฎหมายว่าด้วยการควบคุมอาคาร (ในกรณีที่มีสถานีขนถ่าย) หรือใบอนุญาตตามกฎหมายอื่นที่เกี่ยวข้อง | - | 0 | 1 | ฉบับ | (เอกสารและหลักฐานอื่นๆตามที่ราชการส่วนท้องถิ่นกำหนด) |
| 2 | เอกสารหรือหลักฐานแสดงสถานที่รับกำจัดมูลฝอยติดเชื้อที่ได้รับใบอนุญาตและมีการดำเนินกิจการที่ถูกต้องตามหลักสุขาภิบาล โดยมีหลักฐานสัญญาว่าจ้างระหว่างผู้ขนกับผู้กำจัดมูลฝอย | - | 0 | 1 | ฉบับ | (เอกสารและหลักฐานอื่นๆตามที่ราชการส่วนท้องถิ่นกำหนด) |
| 3 | แผนการดำเนินงานในการเก็บขนมูลฝอยที่แสดงรายละเอียดขั้นตอนการดำเนินงานความพร้อมด้านกำลังคน งบประมาณ วัสดุ อุปกรณ์ และวิธีการบริหารจัดการ | - | 0 | 1 | ฉบับ | (เอกสารและหลักฐานอื่นๆตามที่ราชการส่วนท้องถิ่นกำหนด) |
| 4 | เอกสารหรือหลักฐานแสดงวุฒิการศึกษาของเจ้าหน้าที่รับผิดชอบในการเก็บและขนมูลฝอยติดเชื้ออย่างน้อยหนึ่งคน  | - | 0 | 1 | ฉบับ | (เอกสารและหลักฐานอื่นๆตามที่ราชการส่วนท้องถิ่นกำหนด) |

|  |  |  |  |  |  |  |
| --- | --- | --- | --- | --- | --- | --- |
| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร****ฉบับจริง** | **จำนวนเอกสารสำเนา** | **หน่วยนับเอกสาร** | **หมายเหตุ** |
|  | (คุณสมบัติสำเร็จการศึกษาไม่ต่ำกว่าปริญญาตรีหรือเทียบเท่าในสาขาวิชาวิทยาศาสตร์ด้านสาธารณสุขสุขาภิบาล ชีววิทยาและวิทยาศาสตร์การแพทย์ด้านใดด้านหนึ่ง) |  |  |  |  |  |
| 5 | เอกสารแสดงให้เห็นว่าผู้ขับขี่และผู้ปฏิบัติงานประจำยานพาหนะผ่านการฝึกอบรมการป้องกันและระงับการแพร่เชื้อหรืออันตรายที่อาจเกิดจากมูลฝอยติดเชื้อ (ตามหลักสูตรและระยะเวลาที่กระทรวงสาธารณสุขกำหนดโดยประกาศในราชกิจจานุเบกษา) | **-** | 0 | 1 | ฉบับ | (เอกสารและหลักฐานอื่นๆ ตามที่ราชการส่วนท้องถิ่นกำหนด) |
| 6 | ใบรับรองแพทย์หรือเอกสารแสดงการตรวจสุขภาพประจำปีของผู้ปฏิบัติงานในการเก็บขนมูลฝอยติดเชื้อ | - | 1 | 0 | ฉบับ | (เอกสารและหลักฐานอื่นๆตามที่ราชการส่วนท้องถิ่นกำหนด) |

**16. ค่าธรรมเนียม**

 อัตราค่าธรรมเนียมต่ออายุใบอนุญาตรับทำการเก็บและขนมูลฝอยติดเชื้อ ฉบับละไม่เกิน 10,000 บาทต่อปีอัตราค่าธรรมเนียมต่ออายุใบอนุญาตรับทำการเก็บและขนมูลฝอยติดเชื้อ ฉบับละไม่เกิน 10,000 บาทต่อปี

**17. ช่องทางการร้องเรียน**

 1) ช่องทางการร้องเรียน เทศบาลตำบลเมืองจันทร์ เลขที่ 70 หมู่ที่ 6 ตำบลเมืองจันทร์ อำเภอเมืองจันทร์

 จังหวัดศรีสะเกษ หรือโทรศัพท์ 0 4596 0343 หรือทางอินเตอร์เน็ต [**www.muangchan.go.th**](http://www.muangchan.go.th)

 2) ช่องทางการร้องทุกข์ ศูนย์ดำรงธรรมจังหวัดศรีสะเกษ และศูนย์ดำรงธรรมอำเภอเมืองจันทร์

**18. ตัวอย่างแบบฟอร์ม ตัวอย่าง และคู่มือการกรอก (ตัวอย่าง)**

 1) แบบคำขอรับใบอนุญาต/ต่ออายุใบอนุญาต

 (เอกสาร/แบบฟอร์ม ให้เป็นไปตามข้อกำหนดของท้องถิ่น

 2) แบบ นส.3/1 หนังสือแจ้งความบกพร่องและรายการเอกสารหรือหลักฐานที่ต้องนำมายื่นเพิ่มเติม ตามมาตรา 8 แห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 ซึ่งต้องจัดทำหนังสือแจ้งภายในวันที่มายื่นคำขอใบอนุญาตหรือขอต่อใบอนุญาต

**19. หมายเหตุ**

|  |  |
| --- | --- |
| วันที่พิมพ์ | 22/02/2566 |
| สถานะ | ปรับปรุงคู่มือ |
| จัดทำโดย | สุธาทิพย์ จันทะศิลา |
| อนุมัติโดย | มิตร สัมโย |